Apstiprināts ar

Valsts izglītības satura centra

 2023.gada 21.novembra rīkojumu Nr. 4.1-07/18

**Vokālās mūzikas konkurss „Balsis 2024”**

**Nolikums**

**MĒRĶIS**

1.Sekmēt bērnu un jauniešu līdzdalību Dziesmu un deju svētku procesā, kultūrasmantojuma apguvē, iesaistoties Latvijas skolu jaunatnes dziesmu un deju svētku tradīcijas saglabāšanā un pilnveidē, īpaši sekmējot izpildījumu *a cappella*, kas ir nozīmīga Dziesmu un deju svētku tradīcijas ilgtspējas sastāvdaļa.

**UZDEVUMI**

2. Veicināt bērnu un jauniešu vokālo ansambļu radošo darbību, gatavojoties XIII Latvijas Skolu jaunatnes dziesmu un deju svētkiem 2025.gadā.

3. Padziļināt bērnu un jauniešu zināšanas par latviešu tautas dziesmām un sekmēt jauna, mākslinieciski augstvērtīga un radoša vokālo ansambļu repertuāra apguvi un paplašināšanu.

4. Attīstīt, kopt un pilnveidot vokālo ansambļu muzicēšanas tradīcijas, nodrošinot tiem iespējas uzstāties un pilnveidot skatuvisko pieredzi, dalībnieku radošās spējas un akustiskās muzicēšanas prasmi.

5. Veicināt bērnu un jauniešu interesi dziedāt vokālajos ansambļos.

**ORGANIZATORI**

6. Valsts izglītības satura centrs (VISC) sadarbībā ar pašvaldībām, izglītības pārvaldēm un izglītības iestādēm.

**DALĪBNIEKI**

7. Vispārējās izglītības, speciālās izglītības, profesionālās izglītības, interešu izglītības iestāžu vokālie ansambļi un profesionālās ievirzes mūzikas izglītības iestāžu un kultūras iestāžu bērnu un jauniešu vokālie ansambļi (turpmāk tekstā – vokālie ansambļi).

8. Iedalījums grupās:

8.1. A grupa – vispārizglītojošo skolu ar augstākiem sasniedzamajiem rezultātiem mūzikā, profesionālās ievirzes mūzikas izglītības iestāžu, kultūras iestāžu un profesionālās vidējās mūzikas izglītības iestāžu vokālie ansambļi.

8.2. B grupa - vispārējās izglītības, speciālās izglītības, interešu izglītības un **profesionālās izglītības iestāžu** (*izņemot mūzikas vidusskolas*) vokālie ansambļi.

9. Vokālās mūzikas konkursa (turpmāk tekstā – konkurss) dalībnieku skaits vokālajā ansamblī *–* sākot nodueta (jaunākajā grupā), trio (vidējā un vecākajā grupā) līdz ansamblim, kura sastāvā ir ne vairāk kā 12 dalībnieki.

10. Dalībnieku **vecuma grupas**:

10.1. jaunākā grupa (1.-4.klase);

10.2. vidējā grupa (5.-9.klase);

10.3. vecākā grupa (10.-12.klase un profesionālās izglītības iestāžu audzēkņi).

11. Vokālos ansambļus var komplektēt arī no dažāda vecuma grupu dalībniekiem. Tādā gadījumā piederību pie kādas no minētajām vecuma grupām nosaka **pēc dalībnieku vecuma pārsvara principa.**

**Dalībnieka personas datu aizsardzības nosacījumi** *(Pielikums Nr.1)*

12. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

13. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

###### NORISE

14. Konkurss notiek divās kārtās:

14.1. **1.kārta** - konkursi novados/valstspilsētās 2024.gada janvārī – februārī;

14.2. **2.kārta** - konkursi kultūrvēsturiskajos novados/valstspilsēta (Rīgas valstspilsēta, Vidzeme, Latgale, Zemgale, Kurzeme) 2024.gada februārī, martā:

|  |  |  |
| --- | --- | --- |
| **Kultūrvēsturiskais****novads/valstspilsēta**  | **Diena, datums, laiks** | **Norises vieta**  |
| Rīga (B grupas kolektīvi) | ceturtdiena, 29.februāris, pl.14.00 | VEF Kultūras pils Kamerzāle |
| Rīga (A grupas kolektīvi) | piektdiena, 1.marts, pl.14.00 | VEF Kultūras pils Kamerzāle |
| Vidzeme | pirmdiena, 4.marts, pl.13.00 | Valmiera, Valmieras 5.vidusskola |
| Latgale | otrdiena, 5.marts, pl.13.00 | Līvāni, Līvānu pamatskola |
| Zemgale | ceturtdiena, 7.marts, pl.13.00 | Bauska, Bauskas Kultūras centrs  |
| Kurzeme | piektdiena, 8.marts, pl.13.00 | Talsi, Talsu Valsts ģimnāzija |

**REPERTUĀRS**

15. Konkursa 1.un 2.kārtas dalībnieki izpilda trīs dziesmas:

15.1. apzinot sava kultūrvēsturiskā novada tautasdziesmu mantojumu, viena *a cappella* dziesma ir latviešu tautas dziesma/apdare;

15.2. otrā dziesma ir brīvas izvēles latviešu autora oriģināldziesma vai latviešu tautasdziesmas apdare, kurā izmantoti mūsdienīgi izteiksmes līdzekļi;

15.3. trešā dziesma ir komponista Andra Sējāna oriģināldziesma ar latviešu tautasdziesmas vārdiem “Ai, tu, mana brāļa sēta” un klavieru pavadījumu. Nošu materiāls ir katrai vecuma grupai un to var saņemt, rakstot uz e-pastu: antra.strikaite@visc.gov.lv .

16. Repertuāra hronometrāža trīs dziesmām nepārsniedz 10 minūtes, ieskaitot uziešanu un noiešanu.

17. Ja kultūrvēsturiskajā novadā ir liels dalībnieku (kolektīvu) skaits, tad konkursā 2.kārtā var tikt izpildītas divas dziesmas – kultūrvēsturiskā novada tautasdziesma *a cappella* un A.Sējāna dziesma “Ai, tu, mana brāļa sēta”. Pēc vērtēšanas komisijas lūguma var tikt izpildīta trešā dziesma.

18. Visām konkursa dziesmām ir jābūt latviešu valodā, kā arī jāatbilst dalībnieku vecuma grupai.

19. Konkursā kolektīvs neatkārto iepriekšējā gada vokālajā konkursā „Balsis 2023” izpildītās dziesmas.

**NOSACĪJUMI**

20. Vokālo ansambļu 1.-4.klašu grupa konkursa abās kārtās visas dziesmas dzied divbalsīgi, 5.-9.klašu grupa - trīsbalsīgi, 10.-12.klašu grupa - trīsbalsīgi vai vairākbalsīgi.

21. Ja jaunākās grupas vokālajā ansamblī dzied tikai 1.klases skolēni un visas dziesmas tiek izpildītas vienbalsīgi (unisonā), tad vokālais ansamblis piedalās tikai konkursa 1.kārtā novados/pilsētās un uz 2.kārtas konkursu kultūrvēsturiskajos novados netiek izvirzīts.

22. Abās konkursa kārtās visas dziesmas dalībnieki dzied no galvas.

23. Visās dziesmās var tikt izmantoti mūzikas instrumenti bez noteikta skaņu augstuma.

24. Vokālie ansambļi konkursā uzstājas akustiskā veidā, neizmantojot skaņu pastiprinošas iekārtas. Pavadījumam var izmantot tikai akustiskos instrumentus. Pavadījumu var spēlēt kolektīva vadītājs.

25. Katra vokālā ansambļa vadītājs savlaicīgi sagatavo un noformē konkursā pieteiktā repertuāra nošu materiālu. Uz iesniegtā nošu materiāla jābūt rakstītam gan komponista vai apdares veidotāja vārdam, uzvārdam, gan teksta autora vārdam un uzvārdam. Sagatavoto nošu materiālu iesniedz vērtēšanas komisijai 4 (četros) eksemplāros pirms uzstāšanās, pretējā gadījumā priekšnesums netiek vērtēts.

26. Priekšnesums netiek vērtēts arī gadījumā, ja **izpildāmais repertuārs neatbilst iesniegtajam nošu pierakstam**.

27. Konkursa laikā skolotāji nedrīkst diriģēt un dziedāt līdzi izpildītājiem.

28. Vienu nošu materiāla eksemplāru pēc konkursa saglabā organizatori (VISC), pārējos nošu eksemplārus pēc konkursa var saņemt atpakaļ konkursa norises vietā.

29. Uz konkursa 2.kārtu kultūrvēsturiskajos novados neatkarīgi no vecuma grupas tiek izvirzīti:

29.1. no katra novada **viens** vokālais ansamblis katrā grupā (A un B),

29.2. no valstspilsētām (Daugavpils, Jelgava, Jūrmala, Liepāja, Rēzekne un Ventspils) ne vairāk kā **divi** vokālie ansambļi katrā grupā (A un B),

29.3. no Rīgas valstspilsētas katra rajona/priekšpilsētas **trīs** vokālie ansambļi katrā grupā (A un B).

30. Uz konkursa 2.kārtu tiek izvirzīti tikai tie kolektīvi, kuri ir piedalījušies konkursa 1.kārtā novadā/valstspilsētā un saņēmuši augstākās pakāpes vai I pakāpes lielāko punktu skaitu.

31. 2.kārtas konkursa dalībniekiem pēc vērtēšanas komisijas ieteikuma tiks dota iespēja piedalīties **III Latvijas izglītības iestāžu tautas mūzikas festivālā 2023.gada 3.maijā Saldū** (turpmāk – festivāls).

31.1.Festivālam izvirzītais vokālais ansamblis sagatavo brīvas izvēles programmu ielu koncertiem (15 minūtes), Andra Sējāna oriģināldziesmu ar latviešu tautasdziesmas vārdiem “Ai, tu, mana brāļa sēta” unvienu individuālo priekšnesumu festivāla koncertam *(tas var būt arī dziedātais ielu koncertos)*.

**VĒRTĒŠANA**

32. 1.kārtas konkursos vokālo ansambļu priekšnesumus vērtē pašvaldības izveidota vērtēšanas komisija *(Pielikums Nr.3)* un **konkursa vērtēšanas protokolu** *(Pielikums Nr.4)* **trīs dienu laikā pēc konkursa novadā/pilsētā iesūta VISC**, Antrai Strikaitei, tālr. 67350811, e-pasts: antra.strikaite@visc.gov.lv

33. 2.kārtā vokālo ansambļu priekšnesumus vērtē VISC izveidota vērtēšanas komisija *(Pielikums Nr.3)*.

34. Kolektīvu priekšnesumu vērtē 50 punktu sistēmā (vērtējuma kritēriji *Pielikums Nr.3*).

35. Konkursa dalībniekus vērtē attiecīgi pa dalībnieku vecuma grupām.

36. Priekšnesumā var tikt iekļauti horeogrāfiski elementi, taču tiek vērtēts tikai kolektīva vokālais sniegums. Kustībām un dziedājumam jābūt savstarpēji saderīgiem.

**Pieteikšanās**

37. 1.kārtas konkursam pieteikuma anketu (var tikt izmantota 2.kārtas pieteikuma anketa - *Pielikums Nr.2*) iesniegt vienu nedēļu pirms konkursa norises novada/valstspilsētas kontaktpersonai vokālajā mūzikā.

38. 2.kārtas konkursam pieteikuma anketu (*Pielikums Nr.2*) iesniegt elektroniski ne vēlāk kā vienu nedēļu pirms konkursa norises VISC, Antrai Strikaitei, tālr. 67350811, e-pasts: antra.strikaite@visc.gov.lv .

**APBALVOŠANA**

39. 1.kārta – apbalvošanu nodrošina konkursa organizatori novados/valstspilsētās.

40. 2.kārta – kultūrvēsturisko novadu konkursu dalībniekus apbalvo ar VISC diplomiem un pateicībām.

###### FINANSĒJUMS

41. 1.kārtas konkursa organizēšanu un norisi novados/pilsētās nodrošina pašvaldības Izglītības pārvaldes galvenais speciālists interešu izglītībā/ interešu izglītības jomas kontaktpersona vokālajā mūzikā.

42. 2.kārtas konkursa norises nodrošināšana tiek finansēta no valsts budžeta 42.03. apakšprogrammas „Skolu jaunatnes dziesmu un deju svētki”.

41. Dalībnieku piedalīšanos (t.sk. dalībnieku ēdināšanas un transporta izdevumus) abās konkursu kārtās finansē kolektīvus komandējošā iestāde vai pašvaldība, kuru kolektīvs pārstāv.

43. 2.kārtas konkursa organizatori papildu izdevumu segšanai var paredzēt dalības maksu no kolektīva, nepārsniedzot EUR 10 un ņemot vērā kolektīva dalībnieku skaitu.

44. Citus ar 2.kārtas konkursa norises nodrošināšanu saistītos jautājumus pašvaldības risina, savstarpēji vienojoties.

**PROJEKTA VADĪTĀJA**

VISC Sadarbības atbalsta departamenta Nemateriālā kultūras mantojuma un ilgtspējīgas attīstības projektu nodaļas vecākā eksperte Antra Strikaite, tālr.67350811, e-pasts: antra.strikaite@visc.gov.lv .

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.

Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Vaļņu iela 2, Rīga, LV-1050.

1. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
2. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: visc@visc.gov.lv.

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**Vokālās mūzikas konkursa „BALSIS 2024”**

**dalībnieku PIETEIKUMA ANKETA 2.kārtas konkursā**

***Anketu aizpildīt precīzi un pilnībā (datorrakstā)!***

***\_\_\_\_\_\_***grupa (**A** vai **B**)

konkursa norises vieta, datums

novads/valstspilsēta, izglītības/kultūras iestāde, kolektīvs (pilns nosaukums)

kolektīva vadītāja vārds, uzvārds, kontakttālrunis, e-pasts

koncertmeistara vārds, uzvārds

vecuma grupa (klase)

**Konkursa programma:**

|  |  |  |  |  |
| --- | --- | --- | --- | --- |
|  | Dziesmas nosaukums | Komponists,aranžētājs (pilns **vārds, uzvārds**) | Teksta autors(pilns **vārds, uzvārd**s) | **Hrono-****metrāža**(norādīt obligāti!) |
| 1.Kultūrvēsturiskā novada latviešu tautasdziesma /apdare *a cappella*  |  |  |  |  |
| 2. Brīvas izvēles dziesma  |  |  |  |  |
| 3. Oriģināldziesma dziesma  | “Ai, tu, mana brāļa sēta”  | Andris Sējāns | latviešu tautasdziesmas vārdi |  |

Dalībnieku skaits kolektīvā \_\_\_\_\_\_\_\_\_, īsa kolektīva/solista vizītkarte:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Iegūtais vērtējums novada/pilsētas 1.kārtas konkursā** \_\_\_\_\_\_\_\_\_\_, izvirzot uz konkursa 2.kārtu.

Kolektīva vadītājs vai kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Datums 2024.gada \_\_\_\_\_\_\_\_\_\_\_\_\_\_

*Pielikums Nr.3*

**VOKĀLĀS MŪZIKAS KONKURSA „BALSIS 2024”**

**vokālo ansambļu VĒRTĒŠANAS LAPA**

Grupa**\_\_\_\_\_\_\_ (A** vai **B)**

Novads/valstspilsēta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības/kultūras iestāde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolektīvs (dalībnieku skaits)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecuma grupa (klase) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Repertuārs :**

|  |  |  |
| --- | --- | --- |
| Dziesmas nosaukums | Dziesmas komponists/ teksta autors | Piezīmes |
|  |  |  |
|  |  |  |
|  |  |  |

KOLEKTĪVA VĒRTĒJUMS

Vokālais ansamblis tiek vērtēts 50 punktu skalā pēc šādiem kritērijiem:

|  |  |  |  |  |  |
| --- | --- | --- | --- | --- | --- |
| **N.p.k.** | **Vērtējuma kritēriji (punkti 1-10)** | **1.dz.** | **2.dz.** | **3.dz.** | **Vidējais punktu skaits** |
| 1. | Mākslinieciskais sniegums (satura atklāsme, frāzējums, temps, agoģika, dinamika)  |  |  |  |  |
| 2. | Tehniskais sniegums (intonācija, ritms, dikcija, nošu teksta atbilstība partitūrai)  |  |  |  |  |
| 3. | Vokālā kultūra  |  |  |  |  |
| 4. | Stila izjūta (interpretācija, izpildījuma atbilstība izvēlētās dziesmas stilistikai) |  |  |  |  |
| 5. | Kopiespaids (priekšnesuma pasniegšanas veids, vizuālais noformējums) |  |  |  |  |
|  | **Kopējā punktu summa:** |  |  |  |  |

Vērtējumu skala:

10 – izcili, 9 – teicami, 8 – ļoti labi, 7 – labi, 6 – gandrīz labi, 5 – viduvēji, 4 – apmierinoši, 3 – vāji, 2 un 1 – ļoti vāji

Punktu skaidrojums:

45 – 50 punkti Augstākās pakāpes diploms

40 – 44,99 punkti I pakāpes diploms

35 – 39,99 punkti II pakāpes diploms

30 – 34,99 punkti III pakāpes diploms

25 – 29,99 punkti Pateicība par piedalīšanos

Vērtēja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: 2024.gada \_\_\_\_marts

*Pielikums Nr.4*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ novada/valstspilsētas

**VOKĀLĀS MŪZIKAS KONKURSA „BALSIS 2024”**

**vērtēšanas protokols**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | Kolektīvs | GrupaA vai B | Vecuma grupa | Dalībnie-ku skaits | Vadītājs/a | Vidējais punktu skaits | Pakāpe | Izvirzīts uz 2.kārtu - \* |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |
| 6. |  |  |  |  |  |  |  |  |
| 7. |  |  |  |  |  |  |  |  |
| 8. |  |  |  |  |  |  |  |  |
| 9. |  |  |  |  |  |  |  |  |
| 10. |  |  |  |  |  |  |  |  |
| 11. |  |  |  |  |  |  |  |  |
| 12. |  |  |  |  |  |  |  |  |
| 13. |  |  |  |  |  |  |  |  |
| 14. |  |  |  |  |  |  |  |  |
| 15. |  |  |  |  |  |  |  |  |
| 16. |  |  |  |  |  |  |  |  |
| 17. |  |  |  |  |  |  |  |  |
| 18. |  |  |  |  |  |  |  |  |
| 19. |  |  |  |  |  |  |  |  |
| 20. |  |  |  |  |  |  |  |  |

**Vērtēšanas komisija:**

**1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds, amats)

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Protokolēja:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, amats)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

**Datums:** 2024.gada \_\_\_\_\_\_\_\_\_\_\_\_\_\_\_\_\_